《哀苏明允》
宋代·郑獬

丰城宝剑忽飞去，玉匣灵踪自此无。
天外已空丹凤穴，世间还此二龙驹。
百年飘忽古无奈，万事凋零今已殊。
惆怅西州文学老，一丘空掩蜀山隅。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。